Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 531/13/8808	Rožňava, 1.8.2013
EEČ : 2-67-179-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX č. 6, 
že v Gemerskej Panici okr. Rožňava a inde, ako otec maloletých detí XXXXX, úmyselne neprispieval pravidelne mesačne na ich výživu, a to ma XXXXX od mesiaca marec 2010 do mesiaca február 2011 a na XXXXX od mesiaca marec 2010 doposiaľ, hoci rozsudkom Okresného súdu  v XXXXX sp. zn. 2C/584/2000 zo dňa 06.03.2002 bol zaviazaný prispievať na výživu XXXXX po XXXXX mesačne a na XXXXX mesačne, v dôsledku čoho za uvedené obdobie dlhuje na výživnom sumu vo výške najmenej XXXXX matke maloletých, XXXXX,  z a s t a v u j e m ,  lebo zanikla trestnosť činu.

lebo zanikla trestnosť činu

Odôvodnenie:
Uznesením vyšetrovateľa ORPZ, Odboru kriminálnej polície v Rožňave sp. zn. ČVS: ORP-169/OVK-RV-2013 zo dňa 25.05.2013 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX v dvoch splátkach  poštovými poukážkami uhradil dlžné výživné  v plnej výške matke maloletých, XXXXX.
Svedkyňa XXXXX vo svojej výpovedi dňa 17.07.2013 potvrdila, že obvinený jej dlžné výživné za obdobie, za ktoré je trestne stíhaný, uhradil v splátkach          v plnej výške, ako aj to, že maloleté deti v dôsledku neplnenia vyživovacej povinnosti obvineným núdzou netrpeli  a je  o nich riadne postarané. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka